Elliot Goldenthal

Elliot Goldenthal (født 2. mai 1954 i Brooklyn i New York) er en amerikansk komponist, som blant annet har komponert mye filmmusikk og samtidsmusikk. Han er blant annet kjent for sin særegne stil og evnen til å kombinere ulike musikkstiler og arbeidsmetoder på originale og oppfinnsomme måter.

Karriere 
Goldenthal vant Oscar for beste originalmusikk i 2002 for musikken i filmen Frida, som ble regissert av samboeren Julie Taymor. Goldenthal har i tillegg blitt nominert til Tony-prisen for beste musikal for musikalen Juan Darién, samt til Pulitzerprisen i musikk for operaen Grendel.

Han ble også nominert til Oscar-priser for En vampyrs bekjennelser (1994) og Michael Collins (1996). Goldenthals første lydspor for en større Hollywood-film var David Finchers science fiction-film Alien 3 (1992). Jason Ankeny fra AllMusic har skrevet at lydsporet påvirket filmmusikken i 1990-årene: «Med Alien 3 populariserte Elliot Goldenthal den postmoderne klassiske estetikken som var så dominerende i Hollywood-musikk i 1990-årene. Det var et grundig intellektuelt arbeid som navigerer med kirurgisk presisjon mellom tradisjonell orkesterskjønnhet og modernistisk dissonans, og utbruddene av symfonisk anarki forblir usedvanlig sterktvirkende.»

Filmografi (utvalg)

Referanser

Eksterne lenker 
 
 
 
 

Komponister fra USA
Filmmusikkomponister
Oscar-vinnere (musikk)
Personer fra Long Island